583

ZÁKON

z 3. decembra 2008

o prevencii kriminality a inej protispoločenskej činnosti a o zmene a doplnení niektorých zákonov

Národná rada Slovenskej republiky sa uzniesla na tomto zákone:

Čl. I

Základné ustanovenia

§ 1

Tento zákon ustanovuje organizáciu a pôsobnosť orgánov verejnej moci v oblasti prevencie kriminality a inej protispoločenskej činnosti a upravuje poskytovanie dotácií zo štátneho rozpočtu (ďalej len „dotácia“) na financovanie projektov v uvedenej oblasti.

§ 2

Každý je povinný podľa svojich možností a schopností konať tak, aby predchádzal alebo zamedzil vzniku a šíreniu kriminality a inej protispoločenskej činnosti.

§ 3

Na účely tohto zákona sa rozumie

**a)** prevenciou kriminality cieľavedomé, plánovité, koordinované a komplexné pôsobenie na príčiny a podmienky, ktoré vyvolávajú alebo umožňujú kriminalitu a inú protispoločenskú činnosť, s cieľom ich predchádzania, potláčania a zamedzovania; to sa vzťahuje aj na prevenciu inej protispoločenskej činnosti,

**b)** kriminalitou konanie, ktoré je trestným činom,

**c)** inou protispoločenskou činnosťou konanie, ktoré je priestupkom alebo iným správnym deliktom; za inú protispoločenskú činnosť sa považuje aj konanie, ktoré nie je priestupkom alebo iným správnym deliktom, ale pôsobí negatívne na spoločnosť.

§ 4
Orgány verejnej moci v oblasti prevencie kriminality

**(1)** Pôsobnosť v oblasti prevencie kriminality vykonávajú

**a)** vláda Slovenskej republiky (ďalej len „vláda“),

**b)** ministerstvá a ostatné ústredné orgány štátnej správy (ďalej len „ministerstvo“),

**c)** okresné úrady v sídlach krajov a iné miestne orgány štátnej správy,

**d)** ostatné orgány verejnej moci.

**(2)** Orgány verejnej moci uvedené v odseku 1 predchádzajú kriminalite a inej protispoločenskej činnosti najmä tým, že v rozsahu svojej pôsobnosti ustanovenej osobitnými predpismi pôsobia na dodržiavanie zákonnosti fyzickými osobami a právnickými osobami.

§ 5
Vláda

**(1)** Vláda

**a)** prijíma koncepčné a koordinačné opatrenia v oblasti prevencie kriminality,

**b)** schvaľuje stratégiu prevencie kriminality ako základný programový dokument, v ktorom určuje na príslušné obdobie ciele, priority a úlohy v oblasti prevencie kriminality a spôsoby ich uskutočňovania,

**c)** schvaľuje hodnotiacu správu o plnení úloh vyplývajúcich zo stratégie prevencie kriminality.

**(2)** Rada vlády Slovenskej republiky pre prevenciu kriminality (ďalej len „rada“) je poradný, iniciatívny, koordinačný a odborný orgán vlády pre oblasť prevencie kriminality. Predsedom rady je minister vnútra Slovenskej republiky a podpredsedom rady je minister spravodlivosti Slovenskej republiky. Ďalších členov rady vymenúva a odvoláva vláda na návrh ministra vnútra Slovenskej republiky.

**(3)** Rada v oblasti prevencie kriminality najmä

**a)** predkladá vláde na schválenie návrh stratégie prevencie kriminality,

**b)** predkladá vláde na schválenie hodnotiacu správu o plnení úloh vyplývajúcich zo stratégie prevencie kriminality za predchádzajúci kalendárny rok,

**c)** koordinuje činnosť krajských koordinátorov pre prevenciu kriminality na okresných úradoch v sídlach krajov,

**d)** zverejňuje na internetovej stránke Ministerstva vnútra Slovenskej republiky (ďalej len „ministerstvo vnútra“) výzvy na predkladanie projektov, schvaľuje projekty a schvaľuje poskytnutie dotácií na ich financovanie ~~do 31. marca príslušného kalendárneho roka~~; pritom prihliada predovšetkým na priority uvedené v stratégii prevencie kriminality,

**e)** spolupracuje s medzinárodnými organizáciami a inými zahraničnými inštitúciami.

**(4)** Rada je kontaktným miestom v rámci Európskej siete na prevenciu kriminality.[1)](file:///C%3A%5CUsers%5Cpartickova2739359%5CDesktop%5CMPK-novela%5C10.%20informativne_konsolidovane_znenie.docx#2994695)

**(5)** Členstvo v rade je čestné.

**(6)** Podrobnosti o zložení rady a o jej úlohách a činnosti upravuje štatút rady, ktorý schvaľuje vláda.

**(7)** Činnosť rady organizačne a administratívne zabezpečuje ministerstvo vnútra.

Ministerstvo

§ 6

**(1)** Ministerstvo v oblasti prevencie kriminality v rozsahu svojej pôsobnosti ustanovenej osobitnými predpismi

**a)** rozpracúva stratégiu prevencie kriminality a predkladá rade správu o plnení úloh vyplývajúcich zo stratégie prevencie kriminality za predchádzajúci kalendárny rok,

**b)** zisťuje príčiny kriminality a inej protispoločenskej činnosti, analyzuje ich a prijíma opatrenia na odstránenie týchto príčin,

**c)** môže vypracúvať vlastné projekty,

**d)** môže zverejňovať na svojej internetovej stránke výzvy na predkladanie projektov; na základe výziev schvaľuje projekty, schvaľuje poskytnutie dotácií na ich financovanie a uzatvára zmluvy o poskytnutí dotácie.

**(2)** Ministerstvo pri výkone pôsobnosti podľa odseku 1 písm. c) a d) prihliada predovšetkým na priority uvedené v stratégii prevencie kriminality.

§ 7

**(1)** Ministerstvo vnútra okrem pôsobnosti podľa [§ 6](file:///C%3A%5CUsers%5Cpartickova2739359%5CDesktop%5CMPK-novela%5C10.%20informativne_konsolidovane_znenie.docx#2994557)

**a)** spracúva údaje o kriminalite a inej protispoločenskej činnosti vrátane osobných údajov podľa odseku 2, ktoré získava od fyzických osôb, orgánov verejnej moci v oblasti prevencie kriminality, iných právnických osôb, príslušných orgánov iných štátov, najmä z členských štátov Európskej únie a od medzinárodných organizácií,

**b)** zameriava sa na získavanie údajov týkajúcich sa obchodovania s ľuďmi,

**c)** vykonáva typológiu páchateľov a obetí ~~trestných činov~~ kriminality,

**d)** poskytuje údaje o kriminalite a inej protispoločenskej činnosti ~~vrátane osobných údajov podľa odseku 2~~ orgánom verejnej moci v oblasti prevencie kriminality, iným právnickým osobám, príslušným orgánom iných štátov, najmä z členských štátov Európskej únie, a medzinárodným organizáciám, a to na základe písomnej žiadosti, ktorá musí obsahovať účel, na ktorý sa majú tieto údaje poskytnúť~~.~~; osobné údaje podľa odseku 2 poskytuje orgánom verejnej moci, len ak je to nevyhnutné na plnenie ich úloh podľa osobitných predpisov,1a)

**e)** na účel zlepšenia ochrany, podpory a pomoci obetiam kriminality a inej protispoločenskej činnosti zriaďuje informačné kancelárie podľa § 7a.

**(2)** Ministerstvo vnútra na účel prevencie kriminality spracúva a poskytuje v súlade s osobitnými predpismi1b) osobné údaje o páchateľoch a obetiach kriminality a inej protispoločenskej činnosti v rozsahu meno, priezvisko, rodné priezvisko, rodné číslo, dátum a miesto narodenia, pohlavie, adresa pobytu, vzdelanie, národnosť a štátna príslušnosť.

**~~(3)~~** ~~Ministerstvo vnútra na výkon pôsobnosti podľa odsekov 1 a 2 zriaďuje Informačné centrum na boj proti obchodovaniu s ľuďmi a prevenciu kriminality ako svoje zariadenie bez právnej subjektivity.~~

**§ 7a**

**Informačné kancelárie**

(1) Ministerstvo vnútra na výkon pôsobnosti podľa § 7 ods. 1 písm. e) zriaďuje informačné kancelárie spravidla so sídlom v okresnom úrade v sídle kraja.

(2) Informačná kancelária podľa zásad ochrany a podpory obetí ustanovených osobitným predpisom1c)najmä

a) poskytuje obetiam kriminality a inej protispoločenskej činnosti informácie v rozsahu práva na informácie ustanoveného osobitným predpisom,1d)

b) sprostredkúva obetiam kriminality a inej protispoločenskej činnosti odbornú pomoc.1e)

(3) Informačná kancelária na účely prevencie kriminality a inej protispoločenskej činnosti ďalej

a) spolupracuje a vymieňa si informácie s intervenčnými centrami, so subjektmi poskytujúcimi pomoc obetiam kriminality a inej protispoločenskej cinnosti,1f) s poskytovateľmi sociálnych služieb a s orgánmi verejnej moci,

b) realizuje aktivity napomáhajúce osvetovej činnosti na ochranu obetí kriminality a inej protispoločenskej činnosti.

§ 8
Okresný úrad v sídle kraja a iné miestne orgány štátnej správy

**(1)** Okresný úrad v sídle kraja v oblasti prevencie kriminality

**a)** zriaďuje funkciu krajského koordinátora pre prevenciu kriminality,

**b)** rozpracúva v spolupráci s vyšším územným celkom stratégiu prevencie kriminality na podmienky kraja a predkladá rade správu o plnení úloh vyplývajúcich zo stratégie prevencie kriminality za predchádzajúci kalendárny rok,

**c)** zisťuje v rozsahu svojej pôsobnosti ustanovenej osobitnými predpismi príčiny kriminality a inej protispoločenskej činnosti, analyzuje ich a prijíma opatrenia na odstránenie týchto príčin,

**d)** posudzuje projekty a odporúča ich rade na schválenie,

**e)** uzatvára zmluvy o poskytnutí dotácie na financovanie projektov, ktoré schválila rada.

**(2)** Iné miestne orgány štátnej správy vykonávajú v oblasti prevencie kriminality pôsobnosť podľa odseku 1 písm. c).

**(3)** Okresný úrad v sídle kraja prostredníctvom krajského koordinátora pre prevenciu kriminality koordinuje činnosť iných miestnych orgánov štátnej správy v oblasti prevencie kriminality na území kraja.

§ 9
Ostatné orgány verejnej moci

Ostatné orgány verejnej moci vykonávajú v oblasti prevencie kriminality pôsobnosť podľa osobitných predpisov.[2)](#2994696)

Poskytovanie dotácií v oblasti prevencie kriminality

§ 10

**(1)** Na financovanie projektu v oblasti prevencie kriminality, ktorý schválila rada podľa [§ 5 ods. 3 písm. d)](#2994550), dotáciu poskytuje okresný úrad v sídle kraja.

**(2)** Na financovanie projektu v oblasti prevencie kriminality, ktorý schválilo príslušné ministerstvo podľa [§ 6 ods. 1 písm. d)](#2994562), dotáciu poskytuje príslušné ministerstvo.

§ 11

**(1)** Dotáciu možno poskytnúť najviac do 80 % predpokladaných výdavkov projektu.

**(2)** Dotáciu možno poskytnúť žiadateľovi, ktorý preukáže, že má na financovanie projektu zabezpečených aspoň 20 % finančných prostriedkov z iného zdroja ako zo štátneho rozpočtu.

**(3)** Na projekt v príslušnom rozpočtovom roku možno dotáciu poskytnúť len raz.

**(4)** Dotáciu nemožno poskytnúť žiadateľovi, ktorý

**a)** je štátnym orgánom, štátnou rozpočtovou organizáciou, štátnou príspevkovou organizáciou alebo štátnym účelovým fondom,

**b)** nemá vysporiadané finančné vzťahy so štátnym rozpočtom,

**c)** má nedoplatky voči daňovému úradu a colnému úradu podľa osobitného predpisu,[2a)](#13987245)

**d)** má evidované nedoplatky na poistnom na sociálne poistenie a zdravotná poisťovňa eviduje voči nemu pohľadávky po splatnosti podľa osobitných predpisov,[2b)](#13987246)

**e)** je v likvidácii, konkurze, reštrukturalizácii, exekučnom konaní alebo bol proti nemu zamietnutý návrh na vyhlásenie konkurzu pre nedostatok majetku; to sa nevzťahuje na vyšší územný celok a obec, alebo

**f)** porušil zákaz nelegálnej práce a nelegálneho zamestnávania podľa osobitného predpisu.[3)](#2994697)

**(5)** Na poskytnutie dotácie nie je právny nárok.

§ 12

**(1)** Dotáciu možno poskytnúť žiadateľovi na základe písomnej žiadosti o poskytnutie dotácie (ďalej len „žiadosť“).

**(2)** Žiadateľ o poskytnutie dotácie postupom podľa [§ 5 ods. 3 písm. d)](#2994550) žiadosť predkladá okresnému úradu v sídle kraja, v ktorého územnom obvode má trvalý pobyt, ak žiadateľom je fyzická osoba, alebo sídlo, ak žiadateľom je právnická osoba. Ak žiadateľom je vyšší územný celok alebo obec, žiadosť predkladajú okresnému úradu v sídle kraja, v ktorého územnom obvode sa nachádzajú.

**(3)** Žiadateľ o poskytnutie dotácie postupom podľa [§ 6 ods. 1 písm. d)](#2994562) žiadosť predkladá príslušnému ministerstvu.

**(4)** Žiadosť obsahuje,

**a)** ak žiadateľ je fyzická osoba,

**1.** meno, priezvisko, rodné priezvisko, akademický titul,

**2.** dátum narodenia,

**3.** rodné číslo,

**4.** adresu trvalého pobytu,

**5.** identifikačné číslo organizácie, ak žiadateľ je fyzická osoba – podnikateľ,

**b)** ak žiadateľ je právnická osoba,

**1.** názov a právnu formu,

**2.** adresu sídla,

**3.** identifikačné číslo organizácie,

**4.** daňové identifikačné číslo,

**5.** meno, priezvisko, akademický titul a adresu trvalého pobytu štatutárneho orgánu alebo členov štatutárneho orgánu.

**(5)** Žiadosť ďalej obsahuje

**a)** vymedzenie cieľa, obsahu, foriem a metód realizácie projektu a jeho očakávaný prínos,

**b)** termín a miesto realizácie projektu,

**c)** predmet činnosti žiadateľa, ak žiadateľ je fyzická osoba – podnikateľ alebo právnická osoba; to sa nevzťahuje na vyšší územný celok a obec,

**d)** rozpočet príjmov a výdavkov projektu.

**(6)** Prílohou žiadosti je

**a)** projekt, ktorý obsahuje najmä opis aktuálneho stavu riešeného projektom, subjekt a miesto realizácie projektu, časový harmonogram aktivity v oblasti prevencie kriminality, spôsob jej priebežného sledovania a spôsob vyhodnotenia projektu,

**b)** doklad o splnení podmienky podľa [§ 11 ods. 2](#2994591),

**c)** údaje potrebné na vyžiadanie výpisu z registra trestov,[3a)](#12269569)

**d)** potvrdenie konkurzného súdu, ktoré nie je staršie ako tri mesiace, že žiadateľ nie je v konkurze, reštrukturalizácii a nebol proti nemu zamietnutý návrh na vyhlásenie konkurzu pre nedostatok majetku; to sa nevzťahuje na vyšší územný celok a obec,

**e)** čestné vyhlásenie žiadateľa s osvedčením pravosti podpisu, že

**1.** má vysporiadané finančné vzťahy so štátnym rozpočtom,

**2.** nie je v likvidácii alebo exekučnom konaní; to sa nevzťahuje na vyšší územný celok a obec,

**3.** neporušil zákaz nelegálnej práce a nelegálneho zamestnávania; ak ide o žiadateľa oprávneného podnikať, potvrdenie inšpektorátu práce.[4)](#2994698)

**(7)** Najneskôr 15 pracovných dní pred podaním žiadosti podľa odseku 1 žiadateľ uloží účtovnú závierku za predchádzajúce účtovné obdobie v registri účtovných závierok,[4a)](#2994699) ak takáto účtovná závierka nie je v registri účtovných závierok uložená.

**(8)** Za bezúhonnú osobu sa na účely tohto zákona nepovažuje ten, kto bol právoplatne odsúdený za úmyselný trestný čin, ak odsúdenie nebolo zahladené. Bezúhonnosť sa na účely tohto zákona preukazuje výpisom z registra trestov. Na účel preukázania bezúhonnosti poskytne žiadateľ údaje potrebné na vyžiadanie výpisu z registra trestov.[3a)](#12269569) Údaje podľa odseku 6 písm. c) okresný úrad v sídle kraja, ak ide o poskytnutie dotácie postupom podľa [§ 5 ods. 3 písm. d)](#2994550), alebo ministerstvo, ak ide o poskytnutie dotácie postupom podľa [§ 6 ods. 1 písm. d)](#2994562), bezodkladne zašle v elektronickej podobe prostredníctvom elektronickej komunikácie Generálnej prokuratúre Slovenskej republiky na vydanie výpisu z registra trestov.

§ 13

**(1)** Ministerstvo podľa [§ 6 ods. 1 písm. d)](#2994562) alebo okresný úrad v sídle kraja podľa [§ 8 ods. 1 písm. e)](#2994579) uzatvorí so žiadateľom, ktorému je schválená dotácia, písomnú zmluvu o poskytnutí dotácie.

**(2)** Zmluva o poskytnutí dotácie obsahuje najmä

**a)** označenie zmluvných strán,

**b)** vymedzenie času, na ktorý sa zmluva uzatvára,

**c)** účel, na ktorý sa dotácia poskytuje,

**d)** sumu poskytovanej dotácie,

**e)** názov peňažného ústavu a číslo samostatného bankového účtu žiadateľa na vedenie prostriedkov poskytovaných zo štátneho rozpočtu,

**f)** lehotu, v ktorej možno použiť dotáciu, a lehotu na vyúčtovanie dotácie,

**g)** spôsob kontroly hospodárneho použitia dotácie na účel, na ktorý sa poskytuje,

**h)** dôvod a spôsob odstúpenia od zmluvy.

**(3)** Žiadateľ je povinný nepoužité finančné prostriedky vrátiť ministerstvu alebo obvodnému úradu v sídle kraja do 15 dní od vyúčtovania dotácie.

§ 14
Spolupráca

**(1)** Orgány verejnej moci v oblasti prevencie kriminality vzájomne spolupracujú pri vykonávaní tohto zákona.

**(2)** Orgány verejnej moci v oblasti prevencie kriminality spolupracujú aj s právnickými osobami, ktoré pôsobia v oblasti prevencie kriminality, najmä s médiami, vedeckými a výskumnými inštitúciami, školami, školskými zariadeniami, spolkami a inými združeniami, nadáciami, neziskovými organizáciami poskytujúcimi všeobecne prospešné služby a štátom uznanými cirkvami a náboženskými spoločnosťami, ako aj s orgánmi a organizáciami iných štátov a medzinárodnými organizáciami.

§ 15
Spoločné ustanovenia

**(1)** Na konanie podľa tohto zákona sa nevzťahuje všeobecný predpis o správnom konaní.[5)](#2994700)

**(2)** Ustanoveniami tohto zákona nie sú dotknuté ustanovenia osobitných predpisov v oblasti štátnej pomoci.[6)](#2994701)

§ 16
Prechodné ustanovenie k úprave účinnej od 1. januára 2014

Ak žiadateľ podáva žiadosť v termíne od 1. januára 2014 do 31. januára 2014, považuje sa povinnosť podľa [§ 12 ods. 7](#2994639) za splnenú, aj ak je účtovná závierka priložená k žiadosti.

§ 17
Prechodné ustanovenie k úprave účinnej od 1. júla 2016

V konaní začatom pred 1. júlom 2016, ktoré nebolo právoplatne skončené, sa postupuje podľa predpisov účinných do 30. júna 2016.

Čl. II

Zákon č. [575/2001 Z. z.](http://www.epi.sk/zz/2001-575) o organizácii činnosti vlády a organizácii ústrednej štátnej správy v znení zákona č. 143/2002 Z. z., zákona č. 411/2002 Z. z., zákona č. 465/2002 Z. z., zákona č. 139/2003 Z. z., zákona č. 453/2003 Z. z., zákona č. 523/2003 Z. z., zákona č. 215/2004 Z. z., zákona č. 351/2004 Z. z., zákona č. 405/2004 Z. z., zákona č. 585/2004 Z. z., zákona č. 654/2004 Z. z., zákona č. 78/2005 Z. z., zákona č. 172/2005 Z. z., zákona č. 474/2005 Z. z., zákona č. 231/2006 Z. z., zákona č. 678/2006 Z. z., zákona č. 103/2007 Z. z., zákona č. 218/2007 Z. z., zákona č. 456/2007 Z. z., zákona č. 568/2007 Z. z., zákona č. 617/2007 Z. z., zákona č. 165/2008 Z. z. a zákona č. 408/2008 Z. z. sa mení a dopĺňa takto:

**1.** Za § 1a sa vkladá § 1b, ktorý znie:

„§ 1b

Úlohy spojené s odborným, organizačným a technickým zabezpečovaním činnosti vlády plní Úrad vlády Slovenskej republiky.“.

**2.** V § 2 ods. 3 sa za slovami „Hospodárska rada vlády Slovenskej republiky“ spojka „a“ nahrádza čiarkou a na konci sa pripájajú tieto slová: „a Rada vlády Slovenskej republiky pre prevenciu kriminality“.

**3.** V § 24 ods. 1 sa za slová „Slovenskej republiky“ vkladajú slová „okrem plnenia úloh uvedených v § 1b“.

**4.** V § 24 sa vypúšťa odsek 5.

Doterajšie odseky 6 a 7 sa označujú ako odseky 5 a 6.

Čl. IV

Zákon č. [465/2008 Z. z.](http://www.epi.sk/zz/2008-465), ktorým sa menia a dopĺňajú zákony v pôsobnosti Ministerstva financií Slovenskej republiky v súvislosti so zavedením meny euro v Slovenskej republike sa mení takto:

V čl. XVI sa vypúšťa bod 5.

Doterajšie body 6 až 38 sa označujú ako body 5 až 37.

Čl. VI
Účinnosť

Tento zákon nadobúda účinnosť 31. decembra 2008 s výnimkou čl. I, II, III a V, ktoré nadobúdajú účinnosť 1. januára 2009.

Ivan Gašparovič v. r.

Pavol Paška v. r.

**1)** Rozhodnutie Rady 2001/427/SVV z 28. mája 2001 o vytvorení Európskej siete na prevenciu kriminality (Mimoriadne vydanie Ú. v. EÚ, kap. 19/zv. 4).

**1a)** Napríklad Trestný poriadok v znení neskorších predpisov, zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov.

**1b)** Napríklad zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov, zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.

**1c)** § 3 zákona č. 274/2017 Z. z. o obetiach trestných činov a o zmene a doplnení niektorých zákonov v znení zákona č. 217/2021 Z. z.

**1d)** § 4 ods. 5 zákona č. 274/2017 Z. z.

**1e)** § 5 až 7 a § 28a zákona č. 274/2017 Z. z. v znení neskorších predpisov.

**1f)** Napríklad zákon č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z. v znení neskorších predpisov, § 32 zákona č. 274/2017 Z. z. v znení zákona č. 217/2021 Z. z..

**2)** Napríklad [§ 3 ods. 2 zákona Slovenskej národnej rady č. 564/1991 Zb.](http://www.epi.sk/zz/1991-564#f2021085) o obecnej polícii, [§ 3 zákona Národnej rady Slovenskej republiky č. 171/1993 Z. z.](http://www.epi.sk/zz/1993-171#f2165893) o Policajnom zbore v znení neskorších predpisov, [§ 4 ods. 1 písm. g) zákona č. 153/2001 Z. z.](http://www.epi.sk/zz/2001-153#f2613302) o prokuratúre, [§ 3 ods. 1 písm. f) zákona č. 315/2001 Z. z.](http://www.epi.sk/zz/2001-315#f2659257) o Hasičskom a záchrannom zbore.

**2a)** Zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov.
 Zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov.

**2b)** § 170 ods. 21 zákona č. 461/2003 Z. z. o sociálnom poistení v znení zákona č. 221/2019 Z. z.
 § 25 ods. 5 zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení zákona č. 221/2019 Z. z.

**3)** Zákon č. [82/2005 Z. z.](http://www.epi.sk/zz/2005-82) o nelegálnej práci a nelegálnom zamestnávaní a o zmene a doplnení niektorých zákonov v znení zákona č. [125/2006 Z. z.](http://www.epi.sk/zz/2006-125)

**3a)** [§ 10 ods. 4 písm. a) zákona č. 330/2007 Z. z.](http://www.epi.sk/zz/2007-330#f3431306) o registri trestov a o zmene a doplnení niektorých zákonov v znení zákona č. [91/2016 Z. z.](http://www.epi.sk/zz/2016-91)

**4)** [§ 2 ods. 4 zákona č. 231/1999 Z. z.](http://www.epi.sk/zz/1999-231#f2484936) o štátnej pomoci v znení zákona č. [82/2005 Z. z.](http://www.epi.sk/zz/2005-82)

**4a)** [§ 23 zákona č. 431/2002 Z. z.](http://www.epi.sk/zz/2002-431#f2802515) o účtovníctve v znení zákona č. [547/2011 Z. z.](http://www.epi.sk/zz/2011-547)

**5)** Zákon č. [71/1967 Zb.](http://www.epi.sk/zz/1967-71) o správnom konaní ([správny poriadok](http://www.epi.sk/zz/1967-71)) v znení neskorších predpisov.

**6)** Napríklad zákon č. [231/1999 Z. z.](http://www.epi.sk/zz/1999-231) v znení neskorších predpisov.